PLANET ลุ้นรายได้ปีนี้ทะลุ 850 ลบ.หลังตุนแบ็คล็อกแน่น 300 ลบ.จ่อปันผลในรอบ 3 ปี
PLANET ลุ้นรายได้ปีนี้ทะลุ 850 ลบ.หลังตุนแบ็คล็อกแน่น 300 ลบ.จ่อปันผลในรอบ 3 ปี
14 พ.ย. 2562

นายประพัฒน์ รัฐเลิศกานต์ เปิดเผยว่า บริษัทมั่นใจผลการดำเนินธุรกิจหลังจากนี้ มีโอกาสที่จะเติบโตอย่างก้าวกระโดด ด้วย “Future Business” ซึ่งเป็นโมเดลธุรกิจที่บริษัทฯ เตรียมไว้รับมือกับการเปลี่ยนแปลงทางเทคโนโลยี โดยปัจจุบันได้เริ่มดำเนินการไปบ้างแล้วและมีแนวโน้มได้รับการยอมรับจากตลาดมากขึ้น อาทิ บริการคลาวด์ออฟฟิศ (CloudOffice) แบบเหมาจ่ายรายเดือน
ประกอบไปด้วยบริการระบบโทรศัพท์สำนักงาน (Cloud PBX) ระบบประชุมทางไกล (Cloud Video Conference) ระบบกล้องวงจรปิด (Cloud CCTV) ระบบไวไฟ (Cloud Wi-Fi) ระบบบริหารจัดการอุปกรณ์เคลื่อนที่ (Cloud MDM) ซึ่งล่าสุด บริษัทฯได้จัดตั้งบริษัทย่อย คือบริษัท แพลนเน็ตคลาวด์ จำกัด ดำเนินธุรกิจผู้จัดจำหน่ายและให้บริการซอฟแวร์และฮาร์ดแวร์ ตามแผนธุรกิจในการลงทุนระยะยาวเรียบร้อยแล้ว
นอกจากนี้ บริษัทฯ ยังมีการพัฒนาสินค้าใหม่ เป็นเครื่องมือการแพทย์ทางไกลหรือเรียกว่า Telemedicine เพื่อช่วยให้ผู้ป่วยและบุคลากรทางการแพทย์สามารถพูดคุยตอบโต้กันได้แบบ Real-time โดยขณะนี้อยู่ระหว่างการทดสอบการใช้งานกับหน่วยงานที่เกี่ยวข้อง คาดว่าจะเปิดตัวได้ในเร็วๆ นี้ สำหรับผลิตภัณฑ์ดังกล่าวถือว่ามีมูลค่าตลาดที่ใหญ่มาก ที่สำคัญยังรองรับกับกระแสการเปลี่ยนแปลงทางเทคโนโลยีที่เน้นความสะดวกสบาย และสอดรับกับการขยายอินเตอร์เน็ตไปยังพื้นที่ห่างไกลของภาครัฐ
“ตลอดช่วง 2 ปีที่ผ่านมา บริษัทฯได้ปรับองค์กรเพื่อรับมือกับสภาวะ Digital Disruption มาอย่างต่อเนื่อง ขณะนี้เรามีความพร้อมแล้วที่จะนำธุรกิจเข้าสู่ยุคของการเปลี่ยนแปลงทางเทคโนโลยีอย่างเต็มตัว ซึ่งจากนี้จะมีการนำเสนอผลิตภัณฑ์ใหม่ๆ และธุรกิจใหม่ออกสู่ตลาดอย่างต่อเนื่อง ซึ่งนอกจากผลิตภัณฑ์ที่กล่าวในข้างต้นแล้ว เรายังมีการดำเนินการในเรื่องของ Smart city, Smart Security นอกจากนี้ ยังมีแผนจับมือกับพันธมิตรรายใหม่ๆ เพื่อดำเนินธุรกิจเกี่ยวกับการให้บริการ wifi ด้วย โดยมีเป้าหมายยกระดับองค์กรสู่การเติบโตอย่างก้าวกระโดดในอนาคต” นายประพัฒน์ กล่าว
นายประพัฒน์ กล่าวต่อว่า บริษัทฯ จะเดินหน้าผลักดันผลประกอบการปี 2562 ให้มีรายได้เติบโต 15-20% ตามเป้าหมาย ซึ่งจากการประเมินแนวโน้มธุรกิจยังอยู่ในเกณฑ์ที่ดี ทั้งในกลุ่มธุรกิจที่สร้างรายได้หลัก ประกอบด้วยกลุ่มจำหน่ายสินค้าอุปกรณ์เกี่ยวกับโครงข่ายสื่อสารโทรคมนาคม รวมถึงผลิตภัณฑ์ภายใต้ชื่อ PlanetComm ต่างๆ ปัจจุบันยังคงได้รับความไว้วางใจจากลูกค้าทั้งภาครัฐและภาคเอกชนเป็นอย่างดี ขณะที่งานประมูลใหม่ๆ มูลค่าระดับ 20-50 ล้านบาท ก็อยู่ระหว่างรอการเซ็นสัญญารับงานในหลายโครงการ
“ปัจจุบันบริษัทฯ มีงานในมือ (Backlog) ประมาณ 300 ล้านบาท ซึ่งจะมีทยอยรับรู้รายได้อย่างต่อเนื่อง ขณะที่กลุ่มธุรกิจจากการขายบริการ เกี่ยวกับการติดตั้ง การบริการหลังการขาย ค่าซ่อมอุปกรณ์สื่อสาร และกลุ่มธุรกิจจากการเป็นผู้ให้บริการ ซึ่งเป็นกลุ่มธุรกิจที่มีกำไรขั้นต้นค่อนข้างสูง อาทิ การให้บริการอินเตอร์เน็ตไฟเบอร์แท้ สำหรับคอนโดมิเนียม (PlanetFiber) และธุรกิจคลาวด์ออฟฟิศ (CloudOffice) มีแนวโน้มเติบโตดีทั้งในส่วนของยอดขาย และลูกค้ารายใหม่” นายประพัฒน์ กล่าว
อย่างไรก็ตาม จากการที่ผลงานของบริษัทเริ่มฟื้นตัวกลับมามีรายได้และกำไรสุทธิ ทำให้มีโอกาสที่จะกลับมาปันผลอีกครั้งในรอบกว่า 3 ปี นับจากครั้งล่าสุดในปี 2559 % และมีกำไรสุทธิ 7.32 ล้านบาท